Diari Oficial de la Generalitat Valenciana


Sumari del DOGV 4985, del 14-04-2005 (2005/3257)

RESOLUCIÓ de 2 de març de 2005 del conseller de Cultura, Educació i Esport, per la qual es reconeix l'Ecomuseu d'Aras de los Olmos (València) com a col·lecció museogràfica permanent de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4985

Data del DOGV
:   14-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3257


Data del document
:   02-03-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Aras de los Olmos
    * museu
    * legislació

RESOLUCIÓ de 2 de març de 2005 del conseller de Cultura, Educació i Esport, per la qual es reconeix l'Ecomuseu d'Aras de los Olmos (València) com a col·lecció museogràfica permanent de la Comunitat Valenciana. [2005/X3257]
  
Vista la documentació presentada per l'Ajuntament d'Aras de los Olmos (València) sol·licitant el reconeixement de l'Ecomuseu d'Aras de los Olmos (València) com a col·lecció museogràfica permanent de la Comunitat Valenciana. Tenint en compte que l'esmentada col·lecció reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.
  
Vistos els informes favorables del Servici de Museus i Exposicions i a proposta de la secretària autonòmica de Cultura i Política Lingüística, d'1 de març de 2005, resolc:
  
Primer
  
Reconéixer l'Ecomuseu d'Aras de los Olmos (València) com a col·lecció museogràfica permanent de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià i en l'Orde de 6 de febrer de 1991 de la Conselleria de Cultura, Educació i Ciència.
  
Segon
  
Publicar la present resolució en el DOGV.
  
Tercer
  
Segons el que disposa l'article 13 de l'orde esmentada, la Conselleria de Cultura, Educació i Esport podrà anul·lar el present reconeixement de la col·lecció si es deixen de complir alguns dels requisits exigits en l'orde.
  
Quart
  
Contra esta resolució que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes comptador des de l'endemà de la publicació.
  
b) El recurs contenciós administratiu, haurà de plantejar-se davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació.
  
En el cas que el recurrent siga una administració pública, s'actuarà d'acord amb l'article 44 de la Llei 29/98, de 13 de juliol, reguladora de la Jurisdicció Contenciosa Administrativa.